సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Kimbho Messaging APP: 'వాట్సాప్‌'కు పోటీగా పతంజలి యాప్!
ఇప్పటికే పతంజలి సిమ్ కార్డులను తీసుకొస్తూ సంచలనం సృష్టించిన యోగా గురు బాబా రాందేవ్.. ఇప్పుడు వాట్సప్‌కు పోటీగా కొత్త దేశీ యాప్‌ను రూపకల్పన చేశారు. 'కింభో' పేరిట రూపొందించిన యాప్‌ను ఆయన ఆవిష్కరించారు.
Samayam Telugu | Updated:
May 31, 2018, 01:01PM IST
ఇప్పటికే పతంజలి సిమ్ కార్డులను తీసుకొస్తూ సంచలనం సృష్టించిన యోగా గురు బాబా రాందేవ్.. ఇప్పుడు వాట్సప్‌కు పోటీగా కొత్త దేశీ యాప్‌ను రూపకల్పన చేశారు. 'కింభో' పేరిట రూపొందించిన యాప్‌ను ఆయన ఆవిష్కరించారు. బుధవారం (మే 30) రాందేవ్ బాబా ఈ యాప్‌ను ఆవిష్కరించిన అనంతరం పతంజలి ప్రతినిధి ఎస్‌కే తిజారావాలా ట్వీట్ చేస్తూ.. ఇక భారత్ మాట్లాడుతుందని పేర్కొన్నారు. వాట్సాప్‌కు గట్టి పోటీ ఎదురుకాబోతోందని అన్నారు. ఈ సద్వేశీ యాప్‌ను గూగుల్ ప్లే స్టోర్ నుంచి నేరుగా డౌన్ లోడ్ చేసుకోవచ్చని తెలిపారు. సంస్కృతంలో 'కింభో' అంటే ఎలా ఉన్నారు, ఏంటి విశేషాలు ? అనే అర్థాలు వస్తాయని ఈ సందర్భంగా తిజారావాలా తెలిపారు. ఈ యాప్‌ను ప్రస్తుతం ఆండ్రాయిడ్ ప్లాట్‌ఫాంపై విడుదల చేశామని, గూగుల్ ప్లే స్టోర్‌లో వినియోగదారులు ఈ యాప్‌ను డౌన్‌లోడ్ చేసుకోవచ్చని ఆయన తెలిపారు.
కింభో యాప్‌లోనూ అచ్చం వాట్సాప్‌ను పోలిన ఫీచర్లను అందిస్తున్నట్లు తిజారావాలా తెలిపారు. ఈ యాప్‌లో వాట్సాప్‌లోలాగే యూజర్లు ఫొటోలు, వీడియోలు, మెసేజ్‌లు, స్టిక్కర్లు పంపుకోవచ్చన్నారు. ఉచితంగా వీడియో, వాయిస్ కాల్స్ చేసుకునే సదుపాయంతోపాటు గ్రూప్‌లను క్రియేట్ చేసుకోవచ్చని చెప్పారు. దీంతోపాటు వాట్సాప్‌లో ఉన్న ఇతర ఫీచర్లు కూడా ఈ యాప్‌లో లభిస్తాయని ఆయన తెలిపారు.
ప్రభుత్వరంగ సంస్థ భారత్ సంచార్ నిగమ్ లిమిటెడ్ (బీఎస్ఎన్ఎల్)తో కలిసి ఇటీవల స్వదేశీ సమృద్ధి సిమ్ కార్డులను విడుదల చేసిన రాందేవ్ బాబా రూ.144కే అపరిమిత వాయిస్ కాల్స్, ఎస్సెమ్మెస్‌లు, డేటా అందించనున్నట్టు ప్రకటించారు. అలాగే, పతంజలి సిమ్ యూజర్లకు ఆ సంస్థ ఉత్పత్తులపై పదిశాతం రాయితీ కూడా ఇవ్వనున్నట్టు ప్రకటించారు. ఇప్పుడు స్వదేశీ యాప్‌తో విదేశీ నంబర్ వన్ మెసేజింగ్ యాప్‌కు చెక్ పెట్టేందుకు సిద్ధమయ్యారు.
अब भारत बोलेगा.! सिम कार्ड के बाद बाबा रामदेव ने लॉन्च किया मैसेजिंग ऐप KIMBHO, व्हाट्सऐप को मिलेगी टक्कर.. अपना… https://t.co/I7tzHNro5R
&mdash; tijarawala sk (@tijarawala) 1527681256000